
2023-01-19 Nr.
Grigiškės

                                                             I SKYRIUS

STRATEGINIO PLANO IR METINIO VEIKLOS PLANO ĮGYVENDINIMAS

	     Įgyvendinant 2020-2024 m. strateginį veiklos planą 2023 metais buvo pasirinkti šie tikslai ir uždaviniai.
     I-os programos ,,KOKYBIŠKAS IR INOVATYVUS  IKIMOKYKLINIS  IR PRIEŠMOKYKLINIS UGDYMAS(IS)“  tikslo ,,Užtikrinti kokybišką ir inovatyvų ikimokyklinį ir priešmokyklinį ugdymą(si)“ įgyvendinimas. 1.1.Uždavinys: Stiprinant mokytojų ir tėvų veiksmų dermę, ugdymo procese bei pasiekimų vertinime užtikrinti ikimokyklinio ir priešmokyklinio amžiaus vaikų pasiekimų  augimą. (2020-2024 m. strateginio plano 9.1. tikslo uždavinys 9.1.2.)
     Ugdytinių  metinės veiklos planavimo tikslai atitinka amžiaus grupių savitumą, prioritetines sritis, kompetencijas. 100% priešmokyklinio ugdymo grupių vaikų buvo pasirengę mokytis pradinėje mokykloje. Vyko naujų ugdymosi formų, priemonių paieška,  edukacinių aplinkų ir programų plėtra ir taikymas. Šeima dažnai kviečiama dalyvauti ugdymo procese. Ugdymo procese buvo naudojamos įvairios veiklos formos, buvo remiamasi įvairiais informaciniais  šaltiniais, kompiuterinėmis technologijomis. Buvo stebima, vertinama ir aptariama mokytojų  ugdomoji veikla. 
     Įstaigoje buvo organizuoti renginiai: Trijų Karalių šventė, akcija ,,Atmintis gyva, nes liudija”, Vilniaus  700-asis gimtadienis, Lietuvos Nepriklausomybės dienos šventė, Užgavėnės,  ,,Kaziuko amatai”, Lietuvos Nepriklausomybės Atkūrimo paminėjimas, Teatro festivalis ,,Nusišypsok-2023“,  pramoga ,,Mažųjų Velykėlės“, mamų ir tėvelių sveikinimai Mamos Tėvo dienos proga, priešmokyklinukų išleistuvės, Gedulo ir Vilties dienos paminėjimas birželio 14 d., Lietuvos karaliaus Mindaugo karūnavo dienos minėjimas liepos 6 d.,  Jūros šventė, Žolinės pramoga, rugsėjo 1-osios šventė, šventė ,,Rudenėlio takeliu“, susitikimai su Kalėdų seneliu ir ,,Besmegene“ gruodžio 14 d.
    Dalyvavome projektuose ir parodose. ,,Boružiukų“ grupės projektas ,,Pasižvalgykime po Vilnių”;  įstaigos organizuotas Respublikinis ikimokyklinio ir priešmokyklinio ugdymo įstaigų bendruomenių virtualus kūrybinių darbų projektas ,,Švęskime kartu”; Grigiškių l/d ,,Rugelis“ projektas ,,Ištrepsėk pyktį”. Kūrybinių darbų nuotraukų paroda ,,Gėlių rėmelis Mamai”; Vilniaus l/d ,,Sadutė“ paroda ,,Ateities statinys Vilniuje”; Vilniaus l/d ,,Sadutė“  inicijuota respublikinė ikimokyklinio ir priešmokyklinio amžiaus vaikų,  jų tėvų ir pedagogų virtuali darbų paroda  ,,Laimė mus lydi ir naktį, ir dieną – ji šviečia kaip saulė, myli kiekvieną”;   Vilniaus l/d ,,Žiogelis“ paroda ,,Vaikų vienybės tautinė juosta - Vilniui”, kūrybinių darbų paroda ,,STEAM OBUOLYS“.
     Žiūrėjome Kauno ,,Drakoniuko teatro“ spektaklį ,,Žvaigždės pelėdoms”. Edukacinėje veikloje apie vandens naudojimą ir saugojimą pasakojo ,,Neterštukas” (,,Vilniaus vandenys“). Vyko edukacija grupių ,,Skruzdėliukai“, ,,Jonvabaliukai“,  ,,Laumžirgiukai“ ir ,,Bitutės“ vaikams ,,Mikrobų ataka”, edukacinė veikla ,,Aš-mokslininkas“ grupėms ,,Boružiukai“, ,,Šimtakojai“, ,,Drugeliai“, Voriukai“, ,,Svirpliukai“, ,,Žiogeliai“.  Lėšas šioms edukacijoms  padovanojo Vilniaus miesto  savivaldybė įstaigos 55-ojo jubiliejaus proga. Vaikus džiugino Raganiukės teatro spektaklis ,,Trys paršiukai”. Šis spektaklis tai - dovana mūsų mažiesiems Vaikų gynimo dienos proga. Vyko  susitikimai su VVSB Vilniaus visuomenės sveikatos biuro specialistais: ,,Mandagus elgesys ir komplimentai”, ,,Emocijų atpažinimas“. Žiūrėjome spektaklį  ,,Nojus ir jo laivas” (Lietuvos Biblijos draugija), susipažinome su  nariuotakojais ,,NEBAISOMIS“. Priešmokyklinio ugdymo grupės ,,Voriukai” vaikai vyko į Lietuvos kelių policijos tarnybą (Mėnulio g. 11).
1.2.Uždavinys. Identifikuojant vaikų galimybes, plėtoti pagalbą ugdant gabius ir specialiųjų ugdymosi poreikių turinčius vaikus. (2020-2024 m. strateginio plano 9.1. tikslo uždavinys 9.1.3.)
     2022-2023 m.m. II pusmetį turėjome 4 vaikus, kuriems buvo diagnozuoti ugdymosi sutrikimai.
,,Žiogelių“ grupėje trims tokiems vaikams padėjo mokytojo padėjėja, vienam berniukui ,,Svirpliukų“ grupėje – antroji mokytoja. Nuo 2023 m. rugsėjo 1 d. neturėjome vaikų, kuriems PPT nustatyti specialieji ugdymo poreikiai. Grupėse yra ugdytinių, kurie turi ryškių ugdymosi sutrikimų, bet tėvai nesikreipia į tarnybas ir neturime jokių dokumentų, kad vaikams reikalinga pagalba. Grupėse, kuriose labai sudėtinga situacija, rytais dirba po dvi mokytojas. Lapkričio pabaigoje vienas mažylis (,,Skruzdėliukų“ gr.) atnešė pažymą apie sunkų sutrikimą (Dauno sindromą), jam nustatyti labai dideli poreikiai. Pradėjome ieškoti mokytojo padėjėjo. Vyko  4 Vaiko gerovės komisijos posėdžiai. Organizuojamų VGK posėdžių metu svarstytos iškilusios vaikų ugdymo problemos,  daug dėmesio skiriama Vilniaus Vaiko teisių ir įvaikinimo tarnybos gautų dokumentų analizei ir  atsakymų rengimui. Dvi priešmokyklinio ugdymo   grupės (5-7 m.) dalyvavo Tarptautinėje programoje „Zipio draugai“, kurios  tikslas – padėti 5-7 metų vaikams įgyti socialinių bei emocinių sunkumų įveikimo gebėjimų, siekiant geresnės vaikų emocinės savijautos. Mokytojai (100%) ir tėvai (98%)  naudojasi ugdytinių pasiekimų vertinimu elektroniniame dienyne ,,Mūsų darželis“. VGK  inicijavo akciją rudens-žiemos laikotarpiu ,,Būk matomas ir saugus“. 2023 m. įstaigos mokytojai (100%) dalyvavo kvalifikacijos kėlimo renginiuose. Dauguma renginių vyko nuotoliniu būdu. Nuo 2021m. įstaiga kasmet sudaro sutartį su VŠĮ ,,Mokymosi mokykla“ (Besimokančių darželių tinklas BDT). Kvalifikacijos renginių temų pasirinkimas labai platus: vaikų vertinimas, ugdomųjų erdvių kūrimas ir plėtra,  veiklos organizavimas, kūrybiškumo ugdymas,  specialiųjų poreikių vaikų ugdymas, motyvacijos didinimas. Rudenį visose grupėse įrengti nusiraminimo kampeliai, įsigyta įvairių sensorinių priemonių. Įstaigoje atsakingai organizuojamas ikimokyklinis ir priešmokyklinis ugdymas.  Didelis  dėmesys skiriamas  ugdymo turinio planavimui, vaikų pasiekimų stebėsenai,  veiklų tematikos ir erdvių įvairovei. Ugdymo procese taikomi inovatyvūs ugdymo metodai, būdai - siekiama kuo sėkmingesnio vaikų pasirengimo mokytis pradinėje mokymo pakopoje. Mokytojų kvalifikacijai panaudotos visos 2023 metams skirtos lėšos: 1367 eurai.
II-os programos ,,SVEIKA, SAUGI, PILIETIŠKA, KULTŪRINGA IR ATVIRA KAITAI  ĮSTAIGA“ tikslo ,,Saugios, kultūringos, svetingos, pilietiškos įstaigos kūrimas, pagrįstas kiekvieno iniciatyvumu, lygiateisiškumu, aukšta bendravimo ir bendradarbiavimo  kultūra“       įgyvendinimas. 2.1.Uždavinys: Kurti saugią ir sveiką aplinką, maksimaliai išnaudojant įvairias erdves, įtraukiant  bendruomenę. (2020-2024 m. strateginio plano 9.1. tikslo uždavinys 9.2.1.)
     Buvo įgyvendinti sveikos ir saugios gyvensenos, gamtosaugos  projektai. Lauko erdvės naudojamos visais metų laikais. Bendruomenės nariai  dalyvavo puoselėjant, keičiant, tvarkant įstaigos aplinką, atskleidžiant ugdymo įstaigos savitumą. Buvo skatinamos ir įgyvendinamos bendruomenės iniciatyvos. Organizuoti  2-i mokymai/veiklos vaikams apie sveiką mitybą, fizinį aktyvumą/gamtosaugą. 
     UAB ,,Sanus Cibus“ dietistės pokalbis su vaikais apie sveiką maistą; vaikai dalyvavo šventiniame bėgime/ėjime ,,700 žingsnelių Vilniui”.  
     Vasario mėnesį mūsų įstaigoje organizuotas tradicinis Sveikatingumo projektas ,,Sveikai gyventi smagu - prisijunk ir tu!”. Projekto tikslas - sportuoti, sveikai maitintis,  prisiminti vitaminus, nesusirgti, visada būti geros  nuotaikos - augti sveikiems ir stipriems.
      Dalyvavome sporto pramogoje ,,Velykinių kiškių bėgimas – 2023“; ,,Voriukai”  dalyvavo šalies vaikų sporto projekte ,,Lietuvos mažųjų žaidynės“.  Įstaigos sodelyje pavasarį  atnaujinta sensorinių pojūčių lavinimo erdvė ,,Kutulio takeliu“. Gegužės 22 d. mūsų įstaigoje vyko priešgaisrinės saugos evakuacijos pratybos. Pratybų tema: ,,Darbuotojų ir auklėtinių evakuacija bei veiksmai kilus gaisrui”. Birželio 2 d. LR Prezidentas G.Nausėda ir Pirmoji ponia D.Nausėdienė pakvietė vaikus kartu sportiškai ir aktyviai praleisti pirmąjį birželio penktadienį. Vyko II-asis ,,Olimpinis piknikas”. Piknike dalyvavo ir mūsų ,,Voriukų” grupės vaikai ir mokytojai; VVSB paskaita ,,Kaip valyti dantukus“. Vasara  pasitiko  vaikus atsinaujinusiomis lauko erdvėmis.    
2.2.Uždavinys. Užtikrinti įstaigos patalpų, aplinkų atitiktį HN reikalavimams. (2020-2024 m. strateginio plano 9.1. tikslo uždavinys 9.2.2.)
     Atliktas 2-ų grupių remontas (,,Bitučių“ ir ,,Skruzdėliukų“). Atnaujintos lubos ir apšvietimas muzikos salėje. Atnaujintos lubos ir apšvietimas įstaigos koridoriuje, pakeistos grotelės, dengiančios šildymo radiatorius. Nupirkti ir įrengti lauko žaidimų įrenginiai (laipynė-karstynė ,,Piramidė“, 6 mediniai nameliai-čiuožyklos).
     Bendruomenės nariai  dalyvavo puoselėjant įstaigos aplinką, atskleidžiant ugdymo įstaigos savitumą. Įkūrus naują grupę, buvo patenkintas tėvų poreikis leisti vaiką į pasirinktą ugdymo įstaigą.  Lopšelyje-darželyje nuolat stiprinamas ugdytinių emocinis ir fizinis saugumas, daug dėmesio skiriama  įvairių erdvių panaudojimui ugdomosioms veikloms. Reguliariai atliekami patalpų, lauko žaidimų įrenginių priežiūros darbai. Nuolat atsižvelgiama į darbuotojų pastebėjimus, pasiūlymus, siekiant patobulinti grupių ar lauko įrangą.
3.III-os programos ,,BENDRUOMENĖS TELKIMAS IR VIENINGUMAS – KELIAS Į MIKROKLIMATO GERINIMĄ“  tikslo  ,,Sutelkti, suvienyti įstaigą bendroms veikloms,  skatinant darbuotojų iniciatyvas, nuomones, idėjas, palaikant  gerą savijautą, entuziazmą, polėkį puoselėjant įstaigos kultūrą ir  jos tradicijas“ įgyvendinimas. 3.1.Uždavinys: Pagarbiai puoselėti senąsias tradicijas   bei inovatyviai kurti naujas įstaigos tradicijas bei siekti bendruomenės telkimo.  (2020-2024 m. strateginio plano 9.3 tikslo uždavinys 9.3.1.)
      Dalyvavome Grigiškių 100-ečio akcijoje ,,700 laiškų Lietuvai“, įstaigos kiemą papuošė kūrybinė akcija ,,Velykinis labirintas”, organizavome vaikų bei darbuotojų mamų ir močiučių kūrybinių darbų paroda ,,Mano mama gali”, skirta Mamos dienai. 2023 m. gegužės 18 d. Grigiškių Kultūros centro  didžiojoje salėje  įvyko įstaigos  šventinis koncertas ,,Pabūkime kartu“, skirtas Grigiškių lopšelio-darželio ,,Pelėdžiukas“ 55-mečiui.  2023 m.  gegužės 18 d.  įstaigoje vyko projekto ,,Mano vardas stebuklingas“ pristatymas. Gegužės 24 d., kaip ir kiekvieną pavasarį, lopšelyje-darželyje viešėjo Grigiškių Meno mokyklos jaunieji muzikantai ir jų mokytojai. Gegužės mėnesį organizavome įstaigos kieme ,,Žaliąjį pikniką”, kuriame dalyvavo 89 šeimos. Birželio 1 dieną Grigiškėse vyko smagi Vaikų gynimo dienos šventė. ,,Pelėdžiukai” dainavo kartu su vaikais iš Grigiškių lopšelių-darželių ,,Lokiuko giraitė” ir ,,Rugelis”. Ten juos linksmino kapitonas Flintas. Po to mūsų vaikai susitiko su vaikų erdvės, žaidimų aikštelės ,,Išeik į kiemą” prie pėsčiųjų tilto (Mažajame skersgatvyje) sumanytojais, kūrėjais (,,Neakivaizdinis Vilnius”) ir dailininku Povilu Kupčinsku. Birželio 22 d.  ,,Pelėdžiuko“ kieme vaikai dalyvavo pramogoje ,,Mažųjų Joninės“, liepos 6 d. Grigiškių koncerte, skirtame ir  Grigiškių 100-čiui, dalyvavo mūsų  ,,Žiogeliai“. Kalėdiniame šeimos projekte ,,100 besišypsančių besmegenių sveikina Grigiškes” dalyvavo net 102 šeimos.
3.2.Uždavinys. Taikyti įvairesnius vadovavimo stilius bei metodus, kurie įkvėptų visus darbuotojus įstaigos misijos įgyvendinimui.  (2020-2024 m. strateginio plano 9.3. tikslo uždavinys 9.3.3) 
     Vasario mėnesį papuošėme savo įstaigos tvorą užrašais: ,,Vilniui-700, Grigiškėms-100”. Dekoracijas gamino mūsų mokytojos ir vaikai. Gėlės buvo pagamintos iš 176 vaikiškų rankyčių atspaudų. Grigiškių Užgavėnėnių šventėje dalyvavo mūsų bendruomenės nariai: vaikai, darbuotojai ir vaikų tėveliai.  Mūsų bendruomenės nariai dalyvavo Grigiškių 100-mečio eisenoje kovo 11-ąją. Balandžio 5 dieną vyko Velykinė edukacija darbuotojams apie kiaušinių marginimą vašku. Užsiėmimus vedė žymi tautodailininkė, ansamblio ,,Spalgena” vadovė, ,,Grigiškių ,,Šviesos” gimnazijos mokytoja Dalia Mockevičienė. Vyko akcija ,,Draugaujame su knyga”. Gegužės 2 d. įstaigoje vyko mokymai mokytojams: ,,Dailės terapijos metodai, ugdant vaikus” ir ,,Patyriminės dailės terapijos ir dėmesingu įsisąmoninimu grįstos praktikos” , mokymus vedė nuostabios lektorės, psichologės Dalia Klumbienė ir Julija Akimenkova iš Klaipėdos Meno psichologijos Centro. Gegužės 13 dieną dalyvavome Grigiškių miesto šventėje ,,Šeimos diena su gyvūnais”. Vasarą mokytoja Ramunė Princeva sukūrė nuostabų nuotraukų albumą-knygą ,,Pelėdžiuko-55 jubiliejus”. Vaikai pasveikino visus ,,Pelėdžiuko” mokytojus Mokytojo dienos proga. Rugsėjo 6 d. Grigiškių bažnyčioje buvo laikomos šv.mišios už ,,Pelėdžiuko” bendruomenę. Rugsėjo 17 d. daug mūsų mažųjų ,,pelėdžiukų” su tėveliais dalyvavo Grigiškių seniūnijos organizuotoje šventėje ,,100-o paspirtukininkų čempionatas”. Spalio 11 d. mūsų atstovai dalyvavo savivaldybės lygio Civilinės saugos funkcinėse pratybose ,,Vilniaus miesto savivaldybės teritorijoje esančių gyventojų surinkimo punktų aktyvavimas avarijos Baltarusijos atominėje elektrinėje atveju”, kurios vyko Grigiškių gimnazijoje. 2023 m. spalio 25-lapkričio 9 dienomis įstaigos kiemą puošė šeimos kūrybinis projektas ,,Kieme-šviečiantys moliūgėliai“ (121 moliūgas). Lapkričio 20 d. mūsų lopšeliui-darželiui ,,Pelėdžiukas” sukako 56 metai. Šventėme jo gimtadienį. Priešmokyklinukų tėveliai organizavo įdomias veiklas vaikams: ,,Voriukai” vyko į ekskursiją autobusu ,,Vaiduokliuko Vilniuko nuotykiai”; ,,Drugelių” grupės vaikai susitiko su odontologe, kuri pasakojo vaikams apie dantukų priežiūrą; mamos pasakojo vaikams apie pieno svarbą žmogaus gyvenime, gamino varškę; vyko edukacija ,,Vanduo-tai gyvybės šaltinis”;  susitiko su kelių policija ir nuostabiuoju AMSIU; kalbėjo apie banko ir pinigų atsiradimą. ,,Svirpliukų” mamos pakvietė vaikams pasakų kūrėją Kotryną iš ,Mėnulio radijo”: vaikai dainavo, šoko kartu su kūrėja. Grigiškių seniūnija organizavo vaikų susitikimą su Priešgaisrinės apsaugos ir gelbėjimo departamento prie Vidaus reikalų ministerijos Vilniaus apskrities gelbėjimo valdybos 5-osios komandos 1-osios pamainos pareigūnais. Edukacijos tikslas - supažindinti vaikus ir darbuotojus su gaisrinės saugos pagrindais bei skatinti jaunąją kartą domėtis profesijomis. Advento pradžioje vyko susitikimas su Grigiškių Šventosios dvasios parapijos klebonu Andžejumi Andžejevskiu ir seserim-vienuole Liucija. Gruodžio 5 d. vaikams koncertavo Grigiškių  Kultūros centro etnografinio ansamblio ,,Šaltinėlis“ dainininkai. Įstaigoje veikė jau tradiciniu tapęs Kalėdinis paštas, vyko projektas ,,Kalėdiniai skaitiniai”. Vaikams pasakas skaitė įstaigos darbuotojai, tėveliai. Gruodžio 21 d. vyko tradicinė, jau daugelį metų vykstanti Padėkos popietė įstaigos dabuotojams, kurios metu yra dėkojama visiems darbuotojams už gerą, sąžiningą darbą, vaikai paruošia koncertą, po to Kalėdų senelis atneša darbuotojams dovanų.




II SKYRIUS
2023  M. VEIKLOS UŽDUOTYS, REZULTATAI IR RODIKLIAI

1. Pagrindiniai praėjusių (2023) metų veiklos rezultatai.

	Užduotys
	Siektini rezultatai
	Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)

	
Pasiekti rezultatai ir jų rodikliai

	1. Gerinti ugdymo(si) kokybę įgyvendinant atnaujintą priešmokyklinio ugdymo programą, ikimokyklinio ugdymo programą, atnaujinti vaikų pasiekimų vertinimą.



	Planuojant veiklą naudotis rekomendacijomis  ,,Žaismė ir atradimai“  ir ,,Patirčių erdvės“.
Skatinti mokytojus dalyvauti STEAM mokymuose.

Stiprinti grįžtamąjį ryšį apie vaikų ugdymosi
pasiekimus.
Įtraukti  tėvus į renginius ir ugdymo procesą,
projektines veiklas bei skatinti juos aktyviau dalyvauti vaiko
pažangos ir pasiekimų
vertinime.
	Mokytojai dalyvaus STEAM  mokymuose. (100%)
Bus skleidžiama geroji patirtis bendruomenėje, parengiant   pranešimus metodinės grupės susirinkimuose. (5-6 pranešimai per metus)
Iki 2023 m. birželio mėn. bus
atnaujinta vaikų pasiekimų
stebėsenos ir vertinimo sistema
Visa informacija bus pateikiama tėvams eektroninio dienyno ,,Mūsų darželis“ pagalba. 
(Vaiko pasiekimų lygio nustatymas vyks 2023m. sausio ir
gegužės mėn.)
2 kartus per mokslo metus bus
organizuotos
,,Atvirų durų“ savaitės tėvams.
	Mokytojos sėkmingai taikė ,,Žaismė ir atradimai“ bei ,,Patirčių erdvės“ rekomendacijas ugdymo procese.
Įrengta STEAM klasė-laboratorija. Visi mokytojai dalyvavo klasės įrengime.
75 % mokytojų dalyvavo STEAM mokymuose, organizavo STEAM kūrybinių darbų parodas įstaigoje.
Patirtimi buvo dalijamasi 8-se metodinės grupės susirinkimuose.
Pasiekta, kad 98 % tėvų prisijungė prie el.dienyno ,,Mūsų darželis“, vyksta gana aktyvus bendravimas su tėvais.
vaiko pasiekimų lygiai buvo įvertinti 2023 m. sausio ir gegužės mėnesiais.

2 kartus per mokslo metus vyko ,,Atvirų durų“ savaitės įstaigoje.


	2. Gerinti vaikų ugdymo(si) galimybes, plėsti paslaugų prieinamumą, 
tenkinti visų ugdytinių poreikius.














































	2023 metais pradės veikti nauja ankstyvojo amžiaus grupė. (11-a grupė įstaigoje)
Atsižvelgiant į kiekvieno vaiko individualius poreikius ir gebėjimus, siekti  kokybiško  ugdymo, orientuoto į ugdytinio pažangą. 





Ugdymo aplinkos gerinimas. Mokytis veikti šiuolaikiškai partnerystės ir epartnerystės tinkluose, naudojant IKT kurti darnias bei tvarias, įtraukiančias turtingas mokymosi aplinkas.

Siekiant ugdymosi kokybės gerinimo, optimaliai taikyti inovatyvias priemones ugdymo turinio įgyvendinimui. 
Patobulinti (pritaikyti) ugdymo(si) sąlygas kiekvienam specialiųjų ugdymo(si) poreikių turinčiam vaikui.





Užtikrinti mokytojų
padėjėjams mokymus
apie darbą su vaikais,
turinčiais specialiųjų
ugdymosi poreikių. 
	Bus patenkinti visų tėvų, laukiančių eilėje į ugdymo įstaigą, poreikiai. (100%)
Bus įvertinti ir patenkinti mokytojų poreikiai, siekiant efektyviau organizuoti ugdymo procesą. 
Iki 2023 m. gegužės mėn. numatytas ugdymo procesui reikalingų edukacinių priemonių planas. Iki 2023 m. rugsėjo 1d. įsigyti naujų edukacinių priemonių. 
 Iki 2023 m. lapkričio mėn. įstaigos lauko teritorijoje įrengti 2-3 naujas erdves vaikų veiklai. 
Esant poreikiui visus 2023 metus, atsižvelgiant į PPT rekomendacijas ugdytiniams, turintiems specialiųjų ugdymo(si) poreikių vaikams naudojama vaizdinė medžiaga veiklos struktūravimui, priemonės motorikos lavinimui Pritaikyta edukacinė
aplinka ugdytiniams,
turintiems raidos bei
elgesio sunkumus.
(Visus 2023 metus). 
85 % mokytojų dalyvaus mokymuose apie įtraukųjį ugdymą. Patobulintos pedagogų kompetencijos, reikalingos įtraukties principui
įgyvendinti.
Organizuota 1-2 praktiniai
seminarai mokytojų
padėjėjams darbui su vaikais,
turinčiais specialiųjų
ugdymosi poreikių.
	Rugsėjo 1 d. pradėjo veikti nauja ,,Sraigiukų“ grupė. (Galėjome priimti į įstaigą visus norinčius vaikučius).
Mokytojai buvo aprūpinti ugdymo priemonėmis, inventoriumi, kuris jiems reikalingas ugdymo procesui gerinti. Pirkta žaislų, ugdymo priemonių už 6885.41 eur.






Buvo atnaujintos lauko pavėsinės, įkurtos naujos erdvės žaidimams.
Įsigyta naujų lauko įrenginių.

Vyko 4 Vaiko gerovės komisijos posėdžiai.
18 mokytojų (72%) dalyvavo mokymuose apie įtraukųjį ugdymą: ,,Kaip užtikrinti sėkmingą ir kokybišką ugdymą darželyje?“, ,,Grupėje ypatingas vaikas, ką daryti?“, ,,Įtraukusis ugdymas kiekvieno vaiko sėkmei“, diskusija apie įtraukųjį ugdymą, ,,Aplinkos ir ugdymo struktūravimas, optimizavimas spec.poreikių turinčiam vaikui“, ,,Sensorinių erdvių kūrimas, atsižvelgiant į skirtingus vaikus“, diskusija apie intelekto sutrikimų turinčių vaikų ugdymą. (VŠĮ ,,Mokymosi mokykla-Ugdymo meistrai“)





8 mokytojų padėjėjai (80%) dalyvavo mokymuose ,,Mokytojo padėjėjo vaidmuo bendrojo ugdymo grupėje“, kurie vyko Grigiškių l/d 
,,Lokiuko giraitė“.

	3. Stiprinti lopšelio-darželio bendruomenės narių bendravimo kultūrą, kuriant sveiką psichosocialinę aplinką.

	Puoselėjama emociškai saugi ugdymui(si) palanki aplinka.











Mokytojų metodinės  veiklos grupės tobulinimas.














Vykdyti tarpinstitucinį
bendradarbiavimą su
ikimokyklinio ugdymo
įstaigomis, siekiant
pritaikyti gerąsias
patirtis.




Dalyvavimas Grigiškių miesto 100-ečio renginių organizavime.







	Per metus kiekvienas mokytojas išklauso ne mažiau kaip 2 seminarus socialinių-emocinių kompetencijų tobulinimui.
Visus 2023 metus vidinės ir išorinės komunikacijos
veiksmingas taikymas, naujų vadovavimo formų paieška, siekiant stiprinti emocinį mikroklimatą įstaigoje. 

Įgyta patirtimi mokytojai dalijasi metodinės grupės susirinkimuose. (3-4 pranešimai per metus)
Iki 2023 m. rugsėjo 1 d. priimti specialistai: psichologas, spec.pedagogas.
Iki 2023m. gruodžio 31d.papildyti grupių edukacines aplinkas ugdymo(si) priemonėmis, žaislais, skirtomis emocijų pažinimui bei nusiraminimui.
Įgyvendinant
bendradarbiavimą pritaikoma
kitų ikimokyklinio ugdymo įstaigų geroji patirtis,
sudarytos sąlygos įstaigos mokytojams skleisti savo gerąją
pedagoginio darbo patirtį. (Visus 2023 metus).
Veikla orientuota į kolegų bendradarbiavimą,  konsultavimą, dalijimąsi patirtimi, kompetencijų tobulinimą. Inicijuoti meninį projektą Vilniaus miesto ikimokyklinio ir priešmokyklinio ugdymo įstaigoms, pakviesti įstaigas dalyvauti l/d ,,Pelėdžiukas“ teatro festivalyje 2023 m. kovo mėn.
 Kartu su komanda inicijuotos ir
vykdytos veiklos, numatytos
2023 metams kartu su
partneriais ir konsultuojančiomis įstaigomis.
2023 m. vasario mėn. atlikti visų mokytojų veiklos
stebėjimai, veiklos aptarimai, esant reikalui sudaromi planai veiklos tobulinimui.
2023 m. vasario mėn.organizuoti metiniai pokalbiai su visais darbuotojais.
	
Mokytojų kvalifikacijai buvo panaudotos visos skirtos lėšos (1367eur.)



Vyko darbuotojų susirinkimai, kuriuose buvo sprendžiamos iškylančios problemos, darbuotojai supažindinami su veiklos naujienomis.
Gruodžio pabaigoje jau daugelį metų vyksta Padėkos popietė darbuotojams, kurią organizuoja administracija.
Per 2023 metus įvyko 8
metodinės grupės susirinkimai, kuriuose mokytojos dalijosi savo patirtimi.

Specialistų neradome.



Nupirkta priemonių, žaislų už 
6885.41 eur.






Organizuotas teatro festivalis ,,Nusišypsok-2023“, kuriame dalyvavo mūsų kolegos - Grigiškių l/d ,,Lokiuko giraitė“ ir ,,Rugelis“. 

Seniūnijos kvietimu kartu su visomis Grigiškių švietimo ir kultūros įstaigomis dalyvavome visuose Grigiškių 
100-ečio renginiuose, akcijose.


























Buvo stebėtos ikimokyklinio (12), priešmokyklinio ugdymo (3) mokytojų veiklos.





2023 m. vasario mėn. vyko metiniai pokalbiai su įstaigos darbuotojais. Vyko pokalbiai su mokytojomis.

	4. Finansinių išteklių racionalus panaudojimas.
	Racionaliai, ekonomiškai ir rezultatyviai panaudotos įstaigai skirtos finansinės lėšos.
Sukurta stipri
bendradarbiavimo, savitarpio pagalbos, taupymo įstaigoje kultūra.
	Atnaujinta pedagogų
kvalifikacijos tobulinimo
programa (2023 m. sausio mėn.)
Atliekama finansinių
išteklių naudojimo stebėsena
(per visus mokslo metus).
Iki 2023 m. liepos 1 d. įgyvendintas sėkmingas buhalterinės apskaitos perdavimas biudžetinei įstaigai ,,Skaitlis“.
Nenumatomas lėšų trūkumas biudžetinių metų pabaigoje. (2023 m. gruodis)
	Atnaujinome mokytojų kvalifikacijos tobulinimo kriterijus, paskirstėme lėšas.


Visus metus stebimas išteklių panaudojimas ir tai leido metus pabaigti be lėšų pereikvojimo.


Nuo liepos 1 d. sėkmingai perdavėme visą buhalterinę apskaitą BĮ ,,Skaitlis“.
Lėšų metų pabaigoje netrūko, visiems darbuotojams buvo išmokėtos premijos (mokytojams – 100%, nepedagoginiams darbuotojams - 47%).



2.	Užduotys, neįvykdytos ar įvykdytos iš dalies dėl numatytų rizikų (jei tokių buvo)
	Užduotys
	Priežastys, rizikos 

	2.1.
	

	2.2.
	

	2.3.
	



3.	Veiklos, kurios nebuvo planuotos ir nustatytos, bet įvykdytos
(pildoma, jei buvo atlikta papildomų, svarių įstaigos veiklos rezultatams)

	Užduotys/veiklos
	Poveikis švietimo įstaigos veiklai

	3.1 2022-2023 m.m.buvo  skirti įstaigos 55-ojo gimtadienio paminėjimui.
	2023 m. pavasarį organizavome daug naujų renginių įstaigos bendruomenei. (2022-2023 m.m. buvo paskelbti jubiliejiniais metais.)

	3.2. Sprendėme naujai kilusią pietų miego/vaikų poilsio problemą.
	Atlikome tėvų apklausą, bandėme suprasti kiekvienos šeimos poreikius, bet labiausiai atsižvelgėme į kiekvieno vaiko poreikius, vyresniųjų grupių vaikams (5-7 m.) sumažinome laiką, skirtą dienos poilsiui. 

	
	


4. Pakoreguotos praėjusių metų veiklos užduotys (jei tokių buvo) ir rezultatai 
	Užduotys
	Siektini rezultatai
	Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)
	Pasiekti rezultatai ir jų rodikliai

	4.1.
	
	
	

	4.2.
	
	
	

	4.3.
	
	
	



III SKYRIUS
GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS

5. Gebėjimų atlikti pareigybės aprašyme nustatytas funkcijas vertinimas
(pildoma, aptariant ataskaitą)

	

Vertinimo kriterijai
	Pažymimas atitinkamas langelis:
1 – nepatenkinamai;
2 – patenkinamai;
3 – gerai;
4 – labai gerai

	5.1. Informacijos ir situacijos valdymas atliekant funkcijas 
	1□      2□       3□       4□

	5.2. Išteklių (žmogiškųjų, laiko ir materialinių) paskirstymas 
	1□      2□       3□       4□

	5.3. Lyderystės ir vadovavimo efektyvumas 
	1□      2□       3□       4□

	5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų
	1□      2□       3□       4□

	5.5. Bendras įvertinimas (pažymimas vidurkis)
	1□      2□       3□       4□


IV SKYRIUS

PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS

6.	Pasiektų rezultatų vykdant užduotis įsivertinimas
	Užduočių įvykdymo aprašymas
	Pažymimas atitinkamas langelis

	6.1. Visos užduotys įvykdytos ir viršijo kai kuriuos sutartus vertinimo rodiklius
	Labai gerai ☐

	6.2. Užduotys iš esmės įvykdytos arba viena neįvykdyta pagal sutartus vertinimo rodiklius
	Gerai☐ 

	6.3. Įvykdyta ne mažiau kaip pusė užduočių pagal sutartus vertinimo rodiklius
	Patenkinamai ☐

	6.4. Pusė ar daugiau užduotys neįvykdyta pagal sutartus vertinimo rodiklius
	Nepatenkinamai ☐



7.	Kompetencijos, kurias norėtų tobulinti
	7.1. Naujos žinios apie darbuotojų darbo saugą, civilinę saugą, viešuosius pirkimus.


	7.2. Naujų informacinių sistemų įvaldymas.




VI SKYRIUS
VERTINIMO PAGRINDIMAS IR SIŪLYMAI

10. Įvertinimas, jo pagrindimas ir siūlymai:

____________________                          __________                    _________________         __________
(mokykloje – mokyklos tarybos                           (parašas)                                     (vardas ir pavardė)                      (data)
įgaliotas asmuo, švietimo pagalbos įstaigoje – 
savivaldos institucijos įgaliotas asmuo / 
darbuotojų atstovavimą įgyvendinantis asmuo)

11. Įvertinimas, jo pagrindimas ir siūlymai: 	
	
	
______________________               _________               ________________         __________
(valstybinės švietimo įstaigos savininko          (parašas)                        (vardas ir pavardė)                       (data)
teises ir pareigas įgyvendinančios institucijos
(dalyvių susirinkimo) įgalioto asmens pareigos;
savivaldybės švietimo įstaigos atveju – meras)

Galutinis metų veiklos ataskaitos įvertinimas ___________________________________________



Susipažinau.
____________________                 __________                    _________________         __________
(švietimo įstaigos vadovo pareigos)                  (parašas)                               (vardas ir pavardė)                      (data)



